Mwen ti ɓu,
suɓut i ɗufal hyang si yes Got i Pissihai,
si hali nyai Yeso mata fisel i wa Yerushalima.
Unai si har ra i yitat i mbar si rangya ɓa si matus,
sin ha' ti la fit sin nyai,
“Mbaitat ti matwis wa kyeli DeeƁwe
Disyo' tasi ima ma yes ti
asum i Deembai!
Maɗesi matwis wa kyel i
Makai i Isar'ila!”
Yeso wis al ti njaki nin unai langi,
fota angga' ima si worong nyai,
“Ka hu mwen kwa,
hun som i Yerushalima,
ɗing huni,
makai amu mai ma yes,
te amun tasi al ti njaki hai.”
Tasi bya' fe i ro ames si shang mai kwa,
ta takfai tima DeeƁwe ha' Yeso fit,
si mbe' nyai si mas worong mai tasi hai ames,
ɗak si masus ɗamam mii.
Suɓut i ɗufal ima sima akul hu yis ta myan ima lai La'azarus lang ya ta fiyai,
luktus fit hwak ta mot,
si cu wei ti lak ti ɗufal aɗeng ima Yeso masi.
Ɗufal hyang si wa mat ti Yeso ɓurti si hal ɗama i kofti i shok na fo ima masi.
Unai Farisiyawa si findel ti ɗiyai si ni,
“Ɗing huni,
ɗeng ma wa cwai ti wei kwa fweng,
u mai shak naya tima tifai asussi!”